টেনশনে সল্লুমিঞা

সলমন খানের আগামী ছবি ‘কভি ইদ কভি দিওয়ালি’ নিয়ে ভক্তদের মধ্যে যে দারুণ উন্মাদনা রয়েছে তা বলার অপেক্ষা রাখে না।কারণ,এই প্রথমবার অভিনয়ের পাশাপাশি ছবির পরিচালনাও করবেন ভাইজান।ছবির প্রযোজনার ভার সামলাচ্ছেন চুলবুল পাণ্ডের বেস্ট ফ্রেন্ড সাজিদ নাদিয়াদওয়ালা।সদ্যই ‘কভি ইদ কভি দিওয়ালি’ নিয়ে মিলছে লেটেস্ট আপডেট।খবর মিলছে,শ্যুটিং শুরুর প্রস্তুতি শুরু করে দিয়েছেন সল্লুমিঞা। অভিনেতার পানভেলের ফার্ম হাউসের কাছাকাছি হবে ‘কভি ইদ কভি দিওয়ালি’-র শ্যুটিং, খবর মিলেছিল এমনটাই।যদিও সদ্যই জানা গিয়েছে পানভেলে নয়,মহারাষ্টের কারজাটে হতে চলেছে ছবির শ্যুটিং।আরও জানা যাচ্ছে,একটানা প্রায় নব্বই দিন সেখানে শ্যুটিং করবেন ভাইজান।

শ্যুটিং শেষ না হওয়া পর্যন্ত সেখানেই থাকবেন তিনি।এই ক’মাস আর অন্য কোন ছবির শ্যুটিং করবেন না।কারজাটের শ্যুটিং পর্ব মেটার পর বিদেশের বেশ কিছু লোকেশনেও শ্যুটিং করতে চান হবু পরিচালক।‘কভি ইদ কভি দিওয়ালি’-তে সলমনের সঙ্গে জুটি বাঁধছেন অভিনেত্রী পূজা হেগড়ে।তাঁর দুই ভাইয়ের চরিত্রে দেখা যাবে আয়ুশ শর্মা ও জাহির ইকবালকে।

পাশাপাশি ছবিতে একটি বিশেষ চরিত্রে অভিনয় করবেন দক্ষিণী তারকা ভেঙ্কটেশ।চলতি বছরের ৩০ ডিসেম্বর বড়পর্দায় মুক্তি পাবে ‘কভি ইদ কভি দিওয়ালি’।খবর মিলছে ছবি নিয়ে একটু টেনশনে রয়েছেন সল্লু ভাইজান।

কারণ, এপ্রিল মাস শেষ হতে চলল অথচ এখনও ছবির শ্যুটিংই শুরু করতে পারেননি তিনি।শ্যুটিং শেষ করার পর পোস্ট প্রোডাকশন,তারপর ছবির প্রমোশন। অন্যদিকে বাকি রয়েছে তাঁর একাধিক ছবির শ্যুটিং।সবকিছু কি ভাবে সামলাবেন তা ভেবে উঠতেই হিমসিম খাচ্ছেন ভাইজান।