শেহনাজের শ্যুটিং শুরু

‘কভি ইদ কভি দিওয়ালি’-র শ্যুটিংয়ে যোগ দিলেন মডেল-অভিনেত্রী শেহনাজ গিল। ছবিতে কাজ করে যে বলিউডে পা রাখছেন প্রয়াত সিদ্ধার্থ শুক্লার বান্ধবী এমনটা জানা গিয়েছিল বেশ কিছুদিন আগে।সলমনের সূত্রেই ছবিতে কাজ পেয়েছেন তিনি। কয়েকদিন আগেই ‘কভি ইদ কভি দিওয়ালি’-র শ্যুটিং শুরু করে দিয়েছেন সলমন খান ও পূজা হেগড়ে।এবার ছবির শ্যুটিংয়ে যোগ দিলেন শেহনাজ গিলও।সদ্যই সোশ্যাল সাইটে প্রকাশ্যে এসেছে একটি ভিডিও।যেখানে দেখা যাচ্ছে শাড়ি পড়ে এবং চুলে গজরা লাগিয়ে ভ্যানিটি ভ্যান থেকে নামছেন প্রাক্তন বিগ বস প্রতিযোগী।ছোট্ট ভিডিওটি সোশ্যাল সাইটে ভাইরাল হতে যে মোটেও সময় লাগেনি তা বলাই বাহুল্য।

শোনা যাচ্ছে ‘কভি ইদ কভি দিওয়ালি’-তে আয়ুশ শর্মার বিপরীতে নজর কাড়বেন শেহনাজ গিল।পাশাপাশি ছবিতে দেখা যাবে জাহির ইকবাল এবং দক্ষিণী তারকা ভেঙ্কটেশকেও। ‘কভি ইদ কভি দিওয়ালি’ পরিচালনার দায়িত্ব সামলাচ্ছেন ফারহাদ সামজি।

View this post on Instagram

A post shared by Shehnaaz Kaur Gill (@ms.shehnaazkaurgill)