ভাইয়ের খোঁজে ভাইজান

ছবির জন্য ভাই খুঁজছেন স্বয়ং ভাইজান।কি, একটু চমকে গেলেন নাকি?আদপে কিন্তু হতে চলছে এমনটাই।ভাইজান সলমন খানের আগামী ‘ছবি কভি ইদ কভি দিওয়ালি’ নিয়ে জল্পনার অন্ত নেই।সদ্যই জানা গিয়েছে ছবিতে কাজ করতে রাজি নন অভিনেতা তথা সলমনের ভগ্নীপতি আয়ুশ শর্মা।পাশাপাশি ছবির প্রযোজনা দায়িত্ব থেকেও সরে গিয়েছেন সাজিদ নাদিয়াদওয়ালাও।এখানেই কিন্তু শেষ নয়।কারণ,কভি ইদ কভি দিওয়ালি-র সেটে ঘটে চলেছে একের পর এক দুর্ঘটনা।জানা যাচ্ছে,শুধু আয়ুশ শর্মা নন,ছবি থেকে বাদ পড়েছেন আর এক অভিনেতা জাহির ইকবালও।সলমনের প্রযোজনায় ‘নোটবুক’ ছবিতে অভিনয় করেই বলিউডে পা রেখেছিলেন জাহির ইকবাল।আয়ুশ এবং জাহির দুজনেই সলমনের ভাইয়ের চরিত্রে অভিনয় করবেন,শোনা গিয়েছিল এমনটাই জল্পনা।।

কয়েকদিনের মধ্যেই ইদ কভি দিওয়ালি-র শ্যুটিংয়ে যোগ দেওয়ার কথা জাহিরের।কিন্তু তার আগেই ছবি থেকে থেকে বাদ পড়েছেন অভিনেতা। বলিপাড়া সূত্রে খবর,আয়ুশ ও জাহিরের বদলি খুঁজছেন সলমন খান।আরও জানা যাচ্ছে,’কভি ইদ কভি দিওয়ালি’-র জন্য দুই ভাইয়ের খোঁজে রয়েছেন সলমন খান।সদ্যই জানা গিয়েছে,ভাইজানের ভাই হওয়ার দৌড়ে রয়েছেন ভাগ্যশ্রীর ছেলে অভিমন্যু দাসানি ও জাভেদ জাফরির ছেলে মিজান জাফরি।দুজনে ইতিমধ্যেই বলিপাড়ার পরিচিত মুখ।তবে শেষ পর্যন্ত বিষয়টা কোনদিকে এখন সেদিকেই নজর রয়েছে বলিপাড়ার।