সলমনের ছবিতে দেবীর সুর

সলমন খানের ছবি ‘রাধে – দ্য মোস্ট ওয়ান্টেড ভাই’-এর ‘সিটি মার’ গানে শোনা গিয়েছিল দেবী শ্রী প্রসাদের সুর।গানটি অল্লু অর্জুন অভিনীত ‘ডিজে’ ছবির গানের হিন্দি রিমেক হলেও দর্শকদের কাছে দারুণ জনপ্রিয় হয়েছিল ‘রাধে’ ছবির ‘সিটি মার’।অবশ্য তারও আগে সল্লুমিঞার ‘রেডি’ ছবির ‘ঢিঙ্কা চিকা’ গানে সুর করেছিলেন দেবী শ্রী প্রসাদ।দক্ষিণী ফিল্ম ইন্ডাস্ট্রিতে যিনি ডিএসপি নামেই বেশি প্রসিদ্ধ।আরও একবার ভাইজানের সঙ্গে হাত মেলাতে চলেছেন সুরকার দেবী শ্রী প্রসাদ।ভক্তদের মধ্যে রীতিমতো চর্চায় রয়েছে সলমনের নেক্সট প্রজেক্ট ‘কভি ইদ কভি দিওয়ালি’।বলিপাড়া সূত্রে খবর,ছবির গানে সুর কতার দায়িত্ব ডিএসপিকেই দিয়েছেন ভাইজান।।আরও খবর মিলছে, ছবির সিনেম্যাটোগ্রাফির দায়িত্বে থাকছেন বিখ্যাত সিনেম্যাটোগ্রাফার ভি মানিকান্দন।‘কভি ইদ কভি দিওয়ালি’-তে সলমনের বিপরীতে দেখা যাবে পূজা হেগড়েকে।পাশাপাশি ছবিতে অভিনয় করবেন আয়ুশ শর্মা এবং দক্ষিণী তারকা ভেঙ্কটেশ।কিছুদিন আগেই জল্পনা শোনা গিয়েছিল ‘কভি ইদ কভি দিওয়ালি’-র প্রযোজনা স্বত্ব সাজিদ নাদিয়াদওয়ালার থেকে কিনে নিয়েছেন সলমন খান।তবে সদ্যই জানা গিয়েছে,এমন কিছুই হয়নি।ছবির প্রযোজনা করবেন সাজিদই।

সহ প্রযোজনার দায়িত্বে থাকতে পারে সলমনের সংস্থা।সাজিদ ও সলমনের দীর্ঘদিনের বন্ধুত্ব।এই সামান্য কারণে সেই বন্ধুত্বে চিড় খাওয়ানোর মতো মানুষ ভাইজান নন।তবে ‘কভি ইদ কভি দিওয়ালি’-র পরিচালনা সল্লুমিঞায় করবেন বলে খবর।কিছুদিনের মধ্যেই পানভেলে ছবির শ্যুটিং শুরু করে দেবেন সলমন,পূজা হেগড়েরা।