আয়ুশকে সলমনের সান্ত্বনা

সলমন খান ও আয়ুশ শর্মার মধ্যে সম্পর্কটা আদপে শালা-ভগ্নীপতির হলেও দুজনে কিন্তু দারুণ বন্ধুও।দীর্ঘদিন ধরেই সুখদুঃখের সাথী তাঁরা।ছবিতে একসঙ্গে কাজও করেছেন।আর বিপদের দিনে প্রিয়জনের পাশে দাঁড়িয়ে স্বান্তনা জোগাবেন না ভাইজান তাও কি হয়?বুধবারই ৯৪ বছর বয়সে প্রয়াত হয়েছেন আয়ুশ শর্মার দাদু পণ্ডিত সুখরাম শর্মা।একসময় হিমাচলপ্রদেশের বড়মাপের কংগ্রেস নেতার পাশাপাশি নরসিমা রাও সরকারের টেলিকম মন্ত্রীও ছিলেন তিনি।সুখরাম শর্মার আমলেই দেশে প্রথম মোবাইল ফোন প্রযুক্তির আত্মপ্রকাশ ঘটে।দাদুর চলে যাওয়ার খবর গতকালই সোশ্যাল সাইটে জানিয়েছিলেন আয়ুশ শর্মা।এবার স্বজনহারা ভগ্নীপতিকে স্বান্তনা জোগালেন সলমন খান।

View this post on Instagram

A post shared by Salman Khan (@beingsalmankhan)

সোশ্যাল সাইটে ভাইজান লিখলেন,আয়ুশ শর্মার পিতামহ শ্রী সুখরাম শর্মার প্রয়াণে তাঁর পরিবারের প্রতি আমার সমবেদনা জানাচ্ছি।‘অন্তিম’-এর পর ‘কভি ইদ কভি দিওয়ালি’ ছবিতেও একসঙ্গে স্ক্রিন শেয়ার করতে চলেছেন সলমন ও আয়ুশ শর্মা। কিছুদিনের মধ্যেই ছবির শ্যুটিং শুরু করে দেবেন পরিচালক ফারহাদ সামজি।