সলমনের ‘অনস্ক্রিন’ ভাই আয়ুশ

সলমন খানের ভাই হতে চলেছেন অভিনেতা আয়ুশ শর্মা।ভগ্নিপতির সঙ্গে ভাইজানের সুসম্পর্কের কথা নতুন কিছু নয়।নিজের ক্যারিশ্মাতেই আয়ুশের কেরিয়ার তৈরি করে দিয়েছেন সল্লুমিঞা।‘অন্তিম দ্য ফাইনাল ট্রুথ- ছবিতে দুজনকে দেখাও গিয়েছিল দুজনকে। যদিও সেইভাবে নজর কাড়তে পারেননি কেউই।তবে আবারও একসঙ্গে কাজ করতে চলেছেন বড় শালা ও ভগ্নিপতি।সলমনের নতুন ছবি ‘কভি ইদ কভি দিওয়ালি’ নিয়ে বলিপাড়ায় গুঞ্জনের শেষ নেই।কিছুদিন আগেই জানা গিয়েছে ছবিতে অভিনয়ের পাশাপাশি প্রযোজনা, এমনকি পরিচালনাও করবেন ভাইজান।পানভেলের ফার্মহাউসের কাছেই শুরু হবে ছবির শ্যুটিং।‘কভি ইদ কভি দিওয়ালি’-তে সলমনের নায়িকার চরিত্রে দেখা যাবে পূজা হেগড়েকে।ছবিতে রয়েছেন দক্ষিণী তারকা ভেঙ্কটেশও।

খবর রয়েছে, ভাইজানের পরিচালনায় প্রথম ছবিতে কাজ করতে চলেছেন আয়ুশ শর্মাও।ছবিতে নাকি সলমনের তিনটি ভাই।তারই মধ্যে একটি ভাইয়ের চরিত্রে অভিনয় করতে চলেছেন ‘অন্তিম’-এর ‘রাহুলিয়া’ ওরফে আয়ুশ শর্মা।বাকি দুই ভাই কারা হবেন সেই নিয়েও রীতিমতো জল্পনা রয়েছে।শোনা যাচ্ছে, ‘কভি ইদ কভি দিওয়ালি’-র শ্যুটিং শুরুর শেষ মুহূর্তের প্রস্তুতিপর্ব চলছে।এপ্রিলেই ছবির শ্যুটিং শুরি করে দেবেন সলমন খান।চলতি বছরে ডিসেম্বরের শেষেই পর্দায় আসছে সলমনের ‘কভি ইদ কভি দিওয়ালি’।