কথা রাখলেন সলমন

শেহনাজকে দেওয়া কথা রাখলেন ভাইজান।‘কভি ইদ কভি দিওয়ালি’-র নতুন নায়িকা বেছে নিয়েছেন পর্দার চুলবুল পাণ্ডে।সলমন খান অভিনীত ‘কভি ইদ কভি দিওয়ালি’ ছবিতে নায়কের চরিত্রে তো আয়ুশ শর্মা, জাহির ইকবাল কিংবা ভেঙ্কটেশ অভিনয় করবেন।কিন্তু জানেন কি ছবিতে নায়িকার ভূমিকায় থাকছেন কারা? ছবিতে সলমনের বিপরীতে নজর কাড়বেন যে পূজা হেগড়ে, এমনটা জানা গিয়েছে অনেক আগেই। পাশাপাশি ছবিতে একঝাঁক তারকা থাকবেন, কিন্তু এখনই তাঁদের নাম প্রকাশ্যে আনছে না ছবির কলাকুশলীরা।তবে সদ্যই ছবির নায়িকা সংবাদ নিয়ে মিলেছে লেটেস্ট আপডেট।শোনা যাচ্ছে,ছবিতে দেখা যাবে প্রয়াত সিদ্ধার্থ শুক্লার বান্ধবী তথা বিগ বস প্রতিযোগী শেহনাজ গিলকে।বিগ বসের সূত্রে সলমনের সঙ্গে শেহনাজের দারুণ সম্পর্ক।তাঁকে রীতিমতো পছন্দও করেন ভাইজান।সূত্রের খবর,বিগ বসের শ্যুটিংয়ের সময়ই নাকি শেহনাজকে ছবিতে কাজ দেবার প্রতিশ্রুতি দিয়েছিলেন সল্লুমিঞা।অবশেষে সেই কথা রাখলেন সুপারস্টার।

বলিপাড়া সূত্রে খবর,ছবিতে আয়ুশের বিপরীতে দেখা যাবে শেহনাজকে।ছবিতে কাজ করে বলিউডে পা রাখছেন তিনি।কয়েকদিনের মধ্যেই ছবির শ্যুটিং শুরু হবে বলেই খবর মিলেছে। ‘কভি ইদ কভি দিওয়ালি’ নিয়ে আর নতুন কি আপডেট আসে এখন সেটাই দেখার।